Shell

Is comhlacht ollnáisiúnta Angla-Ollannach é Royal Dutch Shell plc (Shell de ghnáth; LSE SHEL), ceann de na comhlachtaí ola is mó ar domhan. Shell in Éirinn I Mí Eanáir 2005 thosaigh Shell ag tógáil scaglann gais i Ros Dumhach in iarthuaisceart Chontae Mhaigh Eo in Éirinn. Tharraing an tógáil conspóid sa cheantar. Mar gheall ar imníthe shláinte, sábháilteacht agus truailliú cuireadh feachtas náisiúnta ar bun, Shell chun Sáile, i gcoinne an scéim. Cuireadh Cúigear Ros Dumhach i bpríosún. Sa bhliain 2015, bronnadh ceadúnas ar Shell chun gás a thabhairt i dtír (ach le raon coinníollacha maidir lena úsáid). In 2018, dhíol Shell a chuid scaireanna sa tionscal; cheannaigh Vermillion agus an Canada Pension Plan Investment Board iad. Beidh Gort na Coiribe ídithe i gceann cúpla bliain. Shell sa Nigéir sna 1990idí Thosaigh Shell ag obair in Ogoniland sa Nigéir in 1956. Tharla conspóid sa Nigéir sna 1990idí, nuair a chuireadh feachtas ar bun in éadan scéime Shell i dtír na nOgoni. In 1990 maraíodh 80 duine nuair a rinne na póilíní Nigéarach ionsaí ar léirsitheoirí sa cheantar, Ar an 10 Samhain 1994, cuireadh an rialtas naonúr chun báis, an scríbhneoir cáiliúil Ken Saró Wíwa ar cheann acu. Le linn 1993-1994 fuair b'fhéidir 2,000 bás sa bhforéigean in aghaidh na nOgoni. Thug Shell héileacaptair agus trealamh eile do na póilíní, agus bhí líomhaintí ann maidir le claonpháirteachas leo. Shell sa Nigéir sna 21ú haois Bhí an Rí Godwin Bebe Okpabi ag labhairt thar ceann a phobail i nDeilt Abhainn na Nígire maidir le truailliú a rinne sa cheantar le fada. Tá an modh maireachtála traidisiúnta sa cheantar scriosta ag Shell, dar leis, agus tá leibhéal an-ard ailse sa réigiún, fiú i measc daoine óga. Thug Rí Godwin Bebe Okpabi, thar ceann a phobail, cás in aghaidh Shell i Londain sna 2010idí. Chaill sé an cás ar dtús, ach rinneadh achomharc chun na Cúirte Uachtaraí in aghaidh an chinnidh agus bhuaigh siad an cás i ndeireadh thiar thall. Sa bhliain 2025 i gcás eile, reáchtáladh réamhthriail i Londain, chun scóip na gceisteanna dlíthiúla a shocrú roimh an phríomhthriail, a tharlóidh sa bhliain 2026/2027. Dar le Okpabi, chaith Shell na milliúin dollar ar na dlíodóirí is fearr, in áit an t-airgead sin a chaitheamh ar ghlanadh uiscí agus talamh a phobail. Thug an rí Nigéarach samplaí uisce truaillithe leis chuig an réamhthriail i Londain, chun é a taispeáint. Féach freisin Shell chun Sáile Cúigear Ros Dumhach Gás na Coiribe Tagairtí Naisc sheachtracha Shell Curtha i gcartlann 2007-02-07 ar an Wayback Machine